text: Австралия - 23 February 2018 - Blog - ET Neven- Neli Tomova
  Friday,6:56 AM,22-02-2019
  Main » 2018 » February » 23 » Австралия
  Когато четеш роман с описание на Австралия, си казваш: "Наистина ли е толкова различно, природата, климатът, хората с лунички на лицето, лято - около Коледа?" Ще ви спра на "Птиците умират сами" на Колийн Маккълоу, както и на австралийско-американския сериал със същото заглавие, които предлагат две различни главни теми, макар и двете да са спечелили слава. Филмът ни разказва за страстната любов между отец Ралф де Брикасар и Меги Клийри, докато романът за това колко необикновена може да е съдбата на 1 жена и как чрез нейните грижи може да я предвижи в една смислена посока. Майката на Меги казва, че жената е виновна с раждането си, жената не може да управлява съдбата си, не може да копнее за любов. А Меги страда за любов и я желае, и с нейната сила постига хармония в живота, като в книгата тя го прави по-бързо, а във филма импулсивността на героинята кара често да заобикаля тази хармония. Във филма тя има предпочитания към сина си, а в книгата не е така - отнася се майчински и с двамата. Правят впечатление женските образи, макар че авторката по това време не е била омъжена и не прави описание от свой личен опит. Във всички случаи книгата си заслужава най-вече с точното описание на Австралия и с начина на живот там. Така че, ако нямате възможност да идете в Австралия, прочетете тази книга задължително. Разбира се, тя се отнася за друго време, но и историята е важна, за да се види сегашния облик.
  Сега ще направим екскурзия по източната част на Австралия и ще се забавляваме с туристически занимания в щата Куинсланд (около градове Кернс и Бризбейн), Нов южен Уелс (Сидни), Канбера-столицата и Виктория (около Мелбърн).
  Ще видите около Кернс тропическата дъждовна гора Куранда, ще се срещнете там срещу малка сума с обичаите на аборигените, разказани от самите тях, както и със захарната тръстика, на която Люк се обрича и пренебрегва Меги в известните роман и филм. А от лифта ще видите и папагали какаду по клоните с жълти гребени и бяла телесна перушина. Там в зоопарковете ще прегърнете коала, която сама се вкопчва с лапи за вас - няма нужда да притискате, но все пак за това се плаща около 30 лв. допълнително. В един от зоопарковете има тазманийски дявол. И тъй като град Кернс е провинциален, намират се евтини хотели. Но заниманията за туристи могат да излязат скъпи, ако не сте запознати, че изгледите около Големия бариерен рийф са труднодостъпни, а и ви трябват по-добри плувни умения, за да му се насладите. Може би лодките с прозрачно дъно са най-добър избор, но и те са с точно определен маршрут с фиксирана цена и някои и други нежелани екстри.
  Точно около Кернс се намират плато Атертън, чиито малки езера и вади са с птицечовки, а по дърветата скачат и дървесни кенгура. Можете да посетите село Янгабура, за да видите в една вада под един шосеен мост птицечовки. Казват, че могат да се наблюдават рано сутрин преди изгрев, но може и през деня. Има множество костенурки. А преди да ги видите, има нощувка в селски хан, която е включена в пакета с екскурзията от предния ден - водопади, къпане в езерца, като в едно от тях има безопасен за човека вид крокодили, който често не се доближава. По принцип не трябва да му се вижда, че крайниците ви са отделни малки същества, за да не ги помисли за птици и да ви позахапе. Това е за споменатия езерен тип, но внимание за други места из Австралия и другите видове. Най-интересен е водопадът с езерце около него на име Мила-Мила. В Кернс и наблизо ще ви учудят гигантските безобидни прилепи, които наричат летящи лисици, които летят добре и нависоко, както и често си почиват върху клони на огромни фикуси с главата надолу.
  Ако вземете самолет от Кернс до Сидни, може да не случите на директен полет, а ще минете през Бризбейн. Ако имате поне 7 часа, можете да разгледате града и да се върнете на летището. Дори има време за бързо разглеждане на безплатните експозиции в централните музеи на града. Градът предлага невероятно красиви гледки.
  В Сидни цените на хотелите са високи. Едно от решенията за евтини хотели са хотелите-капсули от японски тип. Около Хайд парк в Сидни има и немалко музеи. В някои от клоните на дърветата можете да забележите посуми вечер - това са торбести, които приличат на лемур.
  Канбера - столицата можете да идете с влак или автобус от Сидни. Малък, но очарователен, с парламент на държавата, а не парламент от щатско ниво. Може да посетите и зоологическата градина, която предлага по предварителна заявка близка среща с леопард или пък червена панда. Притежава и луксозен хотел с прозорци от затворен тип с изглед животните.
  Мелбърн - изключително изискан, но на почти 700 км от Канбера, достигате с нощен автобус или пък през деня за 8 часа. Някогашна столица той ще ви очарова тотално. Има и отсечка в центъра с безплатни пътувания. Много музеи и много интересна галерия ще ви омаят, понякога те са безплатни. Плажове не липсват. Предлагат се и турове до "Дванадесетте апостоли" - причудливи скали покрай Индийския океан и на около над 4 часа път с автомобил. Но най на сметка ви излиза турът с пингвините на остров Филип, като преди това виждате паркове и резервати с коали и други животни. Най-интересен е паркът "Муунлит", където пак можете да имате снимки с коали и други животни. Този тур с пингвини за през 10 часа вечерта преди това включва и посещение на ферма с демонстративен характер. В тази ферма ще видите прословутото австралийско стригане на овце, което сте виждали в "Птиците умират сами". Невероятно приключенско. А около самия Мелбърн има и друго приключение - парен влак, но най-кратката отсечка, която ви предлагат е до Лейксайд, а итрябва да си купите отиване и връщане. Там, където започва и свършва пътуването с парен влак, се нарича Белгрейв. До спирката има и известен резерват.